Playstation Vita

PlayStation Vita on Sony Computer Entertainmenti toodetav PlayStation pihukonsool. Tegu on PSP järglasega, mis tuli müügile Jaapanis 17. detsembril 2011 ning Euroopas, Austraalias ja Põhja-Ameerikas 22. veebruaril 2012.

Riistvara
Mängukonsool mõõtmetega 182×18,6×83,5 mm sarnaneb kujult PSP mudelitega, kuid erinevalt oma eelkäijatest kahe analoogkangiga. Protsessoriks on Samsungi neljatuumaline ARM Cortex-A9 MPCore ning graafikaprotsessoriks SGX543MP4+, mis on võimeline kuvama 960×540 resolutsiooniga pilti 5-tollisel puutetundlikul OLED-ekraanil. Vital on sisseehitatud mikrofon ja stereo kõlarid ning puuteplaat tagaküljel. Kaks kaamerat, üks esi- ja teine tagaküljel, on võimelised salvestama videot resolutsiooniga 640×480 pikslit sagedusega 60 fps. Samuti on konsoolil GPS ning see on võimeline ühenduma nii 3G, Wi-Fi kui ka Bluetoothiga. Konsool kasutab lisaks kahele analoogkangile, nelja nupuga D-Pad'ile ja 12 nupule veel kolmeteljelist kiirendusandurit, kolmeteljelist güroskoopi ja elektroonilist kompassi.

2013. aastal lasi Sony välja PS Vita Slim mudeli PCH-2000, mis on 20% õhem ja 15% kergem. Vita PCH-2000 mõõtmed on 85,1x183,6x15 mm ja kaal 219g.http://www.eurogamer.net/articles/digitalfoundry-playstation-vita-pch-2000-review Muudetud on disaini, konsoolil on 1GB sisemälu ja OLED-ekraani asemel traditsioonilisem LCD-ekraan, mis lisab aku kestvusele 1 tunni.https://www.theguardian.com/technology/2013/sep/09/sony-announces-playstation-vita-redesign

Andmekandjad
Erinevalt PSP mudelitest kasutatakse Vita mängude andmekandjana PS Vita kaarti varasemate UMD ketaste asemel.

PS Vita mälukaardid on mahutavusega 4GB, 8GB, 16GB, 32GB ja 64GB.https://www.theverge.com/2013/9/9/4709944/sony-playstation-vita-2nd-generation-announcement

Seade ühildub paljude PSP mängude digitaalsete versioonidega, mida on võimalik osta Playstation Network'i Playstation Store'ist. Füüsilisel kujul PSP mängud ja filmid ei ühildu, kuna PS Vita konsoolil puudub UMD lugeja. Playstation Store'is on saadaval ka Playstation 1 mänge Vita konsoolile.https://blog.us.playstation.com/2011/01/27/next-generation-portable-ngp-all-the-early-details/

Aku
Avalikkus on mängukonsooli üheks nõrgaks riistvarakomponendiks kuulutanud seadme aku. Sony väitel peab seadme aku mängides vastu 3–5 tundi, muusikat kuulates kuni 9 tundi, videot taasesitades kuni 5 tundi. Aku kestvus oleneb suuresti ekraanivalgustuse tasemest. Aku ise on Li-ioon-tüüpi, 3,7 V nimipingega, voolutugevusega 2200 mA.

Tarkvara
Sony eesmärgiks on muuta PSP lisaks võimsale mängumasinale ka tõeliseks multimeediamasinaks, millest on aru saada, kui vaadata Vitaga kaasas olevaid rakendusi.

Kui omate ka Playstation 4 konsooli, siis tuleb mõlemad konsoolid ühendada internetti ja teha süsteemitarkvara uuendus. Seejärel on võimalik konsoolid omavahel sünkroonida ja hakata kasutama PS4 Remote Play funktsiooni, mille abil saab mängida kõiki PS4 mänge PS Vita konsoolil või kasutada Vitat Playstation 4 lisapuldina.http://www.ign.com/wikis/playstation-4/How_to_Use_PS4_Remote_Play

Eelinstallitud tarkvara
Welcome Park
Väike rakendus, mis tutvustab PS Vita funktsioone esmasele kasutajale.

Party
Rakendus, mis loob väikese suhtlusvõrgustiku kuni 8 inimese vahel ning võimaldab omavahelise heli ja teksti abil suhtluse isegi mängude mängimise ajal. Programmi abil on samuti võimalik ühineda sõprade mitmikmängudega.

Playstation Store
Ühendab Playstationi netipoega, kust on võimalik otsida ja alla laadida uusimaid rakendusi PS Vitale.

Group Messaging
PS Vita versioon Messengerist. Võimaldab suhelda nii teiste PS Vita kasutajate kui ka PS3 ja PSP kasutajatega ning saata kaameraga tehtud pilte. Võimalik on suhelda mitme sõbraga korraga ning samuti pidada grupivestlusi.

Photos
Ühendab PS Vita kaameraga ja võimaldab pilte teha ja hallata.

Near
Near on rakendus, mis ühendab sind Playstation Networki sõpradega ning annab teada kui keegi neist on sinu läheduses, et saaksite koos mõnda mängu alustada. Enamus selle rakenduse funktsioonidest suleti 2015a.http://www.gamesradar.com/ps-vita-will-soon-lose-maps-youtube-and-much-near/

Trophies
Aitab arvet pidada Vita ja PS3 mängudest saadud auhindade üle ning laseb neid võrrelda näiteks sõprade omadega.

Music
Rakendus, mis aitab hallata ja maha mängida muusikat.

Friends
Haldab kasutaja Playstation Networki sõprade nimekirja, nii PS3 kui ka Vita omanikke. Võimaldab liituda sõprade mitmikmängudega, vaadata nende auhindu ja nende hiljuti mängitud mänge.

Internet Browser
Sisseehitatud veebibrauser. Suurem ja teravama resolutsiooniga ekraan muudab veebisurfimise tunduvalt mugavamaks kui seda oli PSP konsooliga.

Allalaaditav tarkvara
Allalaaditavate rakenduste arv suurenes pärast müügile tulekut.

Facebook
Maailma suurima sotsiaalvõrgustiku PS Vitale kohandatud versioon. Võimalused on samaväärsed tavaversiooniga – profiili haldamine, mängude mängimine ja sõpradega suhtlemine ei erine oluliselt tavaversioonist. PS Vita Facebooki rakendus eemaldati 2015a.https://www.polygon.com/2015/9/16/9336607/ps3-vita-closing-down-facebook-support

Foursquare
Foursquare võimaldab kasutajal end paljudes asukohtades "sisse kirjutada", mis võimaldab sõpradel näha, kus sa hetkel asud ja millega tegeled. Ka sinul on võimalik näha enda sõprade märgitud asukohtasid.

Skype
Rakendus, mille abil saab tasuta helistada nii arvuti- kui ka telefonikasutajatele. Tänu sisseehitatud kaamerale võimaldab ka videokõnesid. Skype'i kasutamise võimalus Vita konsoolil lõppes 2016a.http://www.playstationlifestyle.net/2016/03/23/psp-ps-vita-skype-support-ending-june-22/

Twitter
Sarnaneb Twitteri tavaversiooniga, saab postitada 140 tähemärgi pikkusi sõnumeid ja kas kaameraga pildistatud või varem mängudest tehtud pilte.

Netflix
Populaarne rakendus Netflix Vita konsoolile teleseriaalide ja filmide vaatamiseks.https://www.pcmag.com/article2/0,2817,2403725,00.asp

Mängud
Üheksa mängu plaaniti välja lasta koos Vita'ga, hiljem on neid arvukalt juurde tehtud.

Reality Fighters
PS Vita kaamerat kasutades saavad mängijad luua enda näoga tegelase ja võidelda enda sõpradega ümbritsevas keskkonnas.

Sound Shapes
Platvormmäng, milles kasutaja loob muusikat kasutades puutetundlikku ekraani ja luues selle abil kujundeid. Iga kujundiga käib kaasas omapärane heli ning kujundite paigutamisega luuakse tasemeid, mis tekitavad muusikat.

Super Stardust Delta
Arkaadimäng, kus eesmärgiks on tulistada kõike, mida näed ja sealjuures ise ellu jääda.

Gravity Rush
Seiklusmäng, kus liigutad oma karakterit Playstation Vita gürosensorit rakendades ja gravitatsiooniga manipuleerides.

LittleBigPlanet
Platvormmäng, mis on sobilik igale vanusele ning on võitnud mitmeid indie-auhindu.

ModNation Racers
Kardirallimäng, kus saab põhjalikult modifitseerida peaaegu kõike (tegelaskuju, karte, radasid).

Escape Plan
Humoorikas mustvalge puslemäng, kus tuleb oma nupukus proovile panna.

Shinobido 2: Revenge of Zen
Seiklusmäng, kus kehastud ninjaks, kes tahab kätte maksta oma reeturitele.

Ruin
Rollimäng, kus täidad otsirännakuid, kogud haruldasi varandusi ja hävitad rivaale.
 Mäng oli plaanitud välja lasta PS Vita ja Playstation 3 konsoolidele, kuid arendamine jäi pooleli ja seda mängu ei ilmunudki.http://www.playstationlifestyle.net/2013/07/03/warriors-lairruin-for-ps3-vita-cancelled/

Ajalugu
7. juulil 2010 ilmnes Wall Street Journali teates, et Sony plaanib toota uut pihukonsooli, millel on mängukonsooli, e-lugeri ja tahvelarvuti omadused.. Sony Computer Entertainment Worldwide Studios president Shuhei Yoshida kinnitas enda antud intervjuus, et Sony tegeleb tõepoolest uue Playstationi konsooliga.

17. novembril 2010 avaldas VG24/7 esimese PSP järeltulija prototüübi pildid, millelt oli näha PSP Go laadsed kujundust koos kahe analoogkangi, kahe kaamera ja mikrofoniga. Allika väitel oli tegemist vanema mudeliga, mis kippus üle kuumenema, ja uus mudel pidi rohkem sarnanema algupärase PSP-ga.

16. septembril 2010 kinnitas Neatherrealm Studios'i juhtivprodutsent Shaun Himmicks PSP järeltulija olemasolu, nimetades seda PSP2-ks. Samuti kinnitas ta, et see on neil olemas ja nad testivad seda, et näha milleks see võimeline on.

22. detsembril 2010 vastas Sony Computer Entertainmenti boss Kazuo Hirai küsimustele PSP järeltulija kohta, samas mitte midagi kinnitades. Erinevate allikate järgi on PSP järeltulija võimas masin tavaliste nuppude ja puutetundliku ekraaniga. Kui Kazuo Hirai käest küsiti, kuidas Sony mängureid pihukonsoolide vallas Apple iPhone ja Google Android platvormide kõrval üllataks, mainis ta ära, et kuigi mõnda mängu saab puutetundliku ekraaniga hästi mängida, on siiski mõningaid mänge parem mängida nuppe või mõlemat korraga kasutades.

27. jaanuaril 2011 avalikustati uus Sony pihukonsool koodnimega NGP (Next Generation Portable). Kinnitati, et konsool jõuab müügilettidele jõulude paiku.

6. juunil 2011 tutvustati E3 2011 käigus esimest korda konsooli enda ametliku nime Playstation Vita all. "Vita tähendab elu," ütles Hirai ja ta oli kindel, et Vita'st saab esimene toode, mis muudab piire reaalsuse ja virtuaalsuse vahel. Samuti mainiti ära kahe erineva mudeli olemasolu, WiFi-mudel hinnaga 249 USA dollarit ja 3G toega mudel hinnaga 299 USA dollarit. Kinnitati ka, et PS Vita tuleb müügile 2011. aasta lõpus.

PlayStation Vita jõudis Jaapanis müüki 17. detsembril 2011. Esimese kahe päevaga müüdi üle 320 000 konsooli, järgmisel nädalal aga ainult 72 749 eksemplari, millega jäädi alla konkureeriva Nintendo 3DSi kahe esimese nädala müüginumbritele. Hongkongis ja Taiwanis alustati Vita müüki 23. detsembril. 1,2 miljonit konsooli oli müüdud 26. veebruariks 2012.https://www.engadget.com/2012/02/28/sony-updates-ps-vita-sales-figures-over-1-2-million-units-worl/
2013. aasta jaanuariks oli müüdud 4 miljonit PS Vitat.https://www.theguardian.com/technology/2013/jan/04/playstation-2-manufacture-ends-years

Viited

Kategooria:Mängukonsoolid
Kategooria:Sony
Kategooria:PlayStation